**Ministru kabineta sēdes protokollēmuma projekta „Par Ministru kabineta 2013.gada 13.augusta sēdes protokollēmuma (prot. Nr.44 170.§) „Latvijas Republikas nostājas projekts „Uz Eiropas Komisijas 2013.gada 20.jūnija formālo paziņojumu pārkāpuma procedūras lietā Nr.2013/2062”” 4. un 5. punktā dotā uzdevuma izpildi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Protokollēmuma projekts ir sagatavots, lai pagarinātu Ministru kabineta 2013.gada 13.augusta sēdes protokola Nr.44 170.§ 4.un 5.punktā dotā uzdevuma izpildes termiņu.Atbilstoši protokollēmuma 4.punktam Zemkopības ministrijai līdz 2013.gada 15.novembrim noteiktā kārtībā bija jāiesniedz izskatīšanai Ministru kabinetā normatīvā akta projektu par grozījumiem Ministru kabineta 2011.gada 11.janvāra noteikumos Nr.33 "Noteikumi par ūdens un augsnes aizsardzību no lauksaimnieciskas darbības izraisītā piesārņojuma ar nitrātiem" un Ministru kabineta 2004.gada 27.jūlija noteikumos Nr.628 "Īpašās vides prasības piesārņojošo darbību veikšanai dzīvnieku novietnēs", lai nodrošinātu Padomes 1991.gada 12.decembra Direktīvas [91/676/EEK](http://eur-lex.europa.eu/LexUriServ/LexUriServ.do?uri=CELEX:31991L0676:LV:HTML) attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (turpmāk – Direktīva 91/676/EEK), normu pārņemšanu.Atbilstoši protokollēmuma 5.punktam Zemkopības ministrijai līdz 2014.gada 14.martam noteiktā kārtībā būtu jāiesniedz izskatīšanai Ministru kabinetā normatīvā akta projektu par grozījumiem Ministru kabineta 2011.gada 11.janvāra noteikumos Nr.33 "Noteikumi par ūdens un augsnes aizsardzību no lauksaimnieciskas darbības izraisītā piesārņojuma ar nitrātiem", lai noteiktu maksimāli pieļaujamās slāpekļa mēslojuma normas un metodiku mēslošanas līdzekļu daudzuma aprēķināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrija informē, ka ir uzsāktas neformālas sarunas ar Eiropas Komisiju par formālajā paziņojumā (pārkāpums Nr.2013/2062) minētajiem jautājumiem par Padomes 1991.gada 12.decembra Direktīvas 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti, par noteiktu prasību nepareizu transponēšanu Latvijas normatīvajos aktos. Zemkopības ministrijas pārstāvji 2013.gada 19.novembrī tikās ar Eiropas Komisijas pārstāvjiem un tika panākta vienošanās, ka Zemkopības ministrija sagatavotos pamatojumu un priekšlikumus grozījumiem Ministru kabineta 2011.gada 11.janvāra noteikumos Nr.33 „Noteikumi par ūdens un augsnes aizsardzību no lauksaimnieciskas darbības izraisītā piesārņojuma ar nitrātiem” un Ministru kabineta 2004.gada 27.jūlija noteikumos Nr.628 „Īpašās vides prasības piesārņojošo darbību veikšanai dzīvnieku novietnēs” un iesniegs izskatīšanai Eiropas Komisijai.Eiropas komisijas atzinums par iesniegtajiem priekšlikumiem būs par pamatu iepriekš minēto normatīvo aktu pilnveidošanai un grozījumu sagatavošanai. Potokollēmuma projekta mērķis ir pagarināt 4.un 5. punktā dotā uzdevuma izpildes termiņu, lai atbilstoši saņemtai atbildei pilnveidotu Latvijas normatīvos aktus Direktīvas 91/676/EEK prasību pārņemšanai. Pagarinājums nepieciešams līdz 2014.gada 1.decembrim. |
| 3. | Projekta izstrādē iesaistītās institūcijas | Nav |
| 4. | Cita informācija | Nav. |

*Anotācijas II, III, IV, V, VI un VII sadaļa – projekts šīs jomas neskar.*

Zemkopības ministrs J.Dūklavs

2014.02.17. 16:02

Ļ.Tralmaka

67027683, Lubova.Tramaka@zm.gov.lv